บาทเปิด 32.61 บาทต่อดอลลาร์ แนวโน้มแข็งค่า
เงินบาทเปิดตลาด 32.61 บาทต่อดอลลาร์  แนวโน้มแข็งค่าจากแรงขายดอลล์ มองกรอบวันนี้ 32.55-32.65บาทต่อดอลลาร์  รอดูยอดค้าปลีกสหรัฐฯ
14 ก.ย. 2561

เงินบาทเปิดตลาด 32.61 บาทต่อดอลลาร์  แนวโน้มแข็งค่าจากแรงขายดอลล์ มองกรอบวันนี้ 32.55-32.65บาทต่อดอลลาร์  รอดูยอดค้าปลีกสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.61 บาท/ดอลลาร์ จากเย็นวานนี้ที่ปิดตลาดที่ระดับ 32.64 บาท/ดอลลาร์
"เงินบาทยังแข็งค่าต่อเล็กน้อย เนื่องจากดอลลาร์อ่อนค่าเทียบสกุลหลักยกเว้นเงินเยน ขณะที่ผลการประชุมธนาคารกลางยุโรป (ECB) และธนาคารกลางอังกฤษ (BoE) ต่างประเมินเศรษฐกิจของตัวเองดีขึ้น ประกอบกับข้อมูลเงินเฟ้อของสหรัฐฯต่ำกว่าคาดผสมโรงทำให้ดอลลาร์ยังอาจจะเผชิญแรงเทขายต่อเนื่อง" นักบริหารเงิน กล่าว
สำหรับวันนี้มองว่าแนวโน้มทิศทางค่าเงินบาทน่าจะยังแข็งค่าต่อได้ โดยคืนนี้จะมีตัวเลขยอดค้าปลีกของสหรัฐฯ
เบื้องต้นประเมินกรอบการเคลื่อนไหวของค่าเงินบาทไว้ระหว่าง 32.55-32.65 บาท/ดอลลาร์